ПРАВИЛНИК О УПИСУ УЧЕНИКА У ПРОДУЖЕНИ БОРАВАК

ОШ „ДЕСПОТ СТЕФАН ЛАЗАРЕВИЋ“

На основу члана 119. Став 1. Тачка 1. Закона о основама система образовања и васпитања(88/2017, 27/2018,-др. закони и 10/2019, 27/2018,-др. Закони, 6/20 и 129/21), члана 65 Статута ОШ „Деспот Стефан Лазаревић“ и Правилника о ближим условима организовања целодневне наставе и продуженог боравка( „Сл гласник РС“ 77/2014) а у складу са Стручним упутством о формирању одељења и начину финансирања у основним и средњим школама, Школски одбор ОШ „Деспот Стефан Лазаревић“ на седници одржаној 14.09.2023. године доноси

ПРАВИЛНИК

О УПИСУ УЧЕНИКА У ПРОДУЖЕНИ БОРАВАК ОШ „ДЕСПОТ СТЕФАН ЛАЗАРЕВИЋ“

I ОПШТЕ ОДРЕДБЕ

1. ПРЕДМЕТ РЕГУЛИСАЊА

Члан 1

Правилником о упису ученика у продужени боравак(у даљем тексту:Правилник) уређују се услови и начин уписа у продужени боравак ОШ „Деспот Стефан Лазаревић“, ул. Моме Димића бр. 2

Члан 2

Продужени боравак је посебан облик образовно васпитног рада са ученицима који се реализује у школи после или пре часова редовне наставе и у оквиру кога ученици имају самосталан рад и низ различитих облика слободних активности и један оброк.

Термини изражени у Правилнику у граматичком мушком роду подразумевају природни мушки и женски род лица на које се односе.

Члан 3.

Упис ученика у продужени боравак врши се у складу са бројем места прописаних законским и подзаконским актима.

Група продуженог боравка за ученике првог разреда и другог разреда, има најмање 25 а највише 30, односно 33 ученика.

У ОШ „Деспот Стефан Лазаревић“ организује се продужени бортавак за ученике првог и другог разреда.

Члан 4.

Радно време продуженог боравка је од 07,00 часова до 18,00 часова, радним данима.

Исхрана у продуженом боравку се организује испоруком готових јела-ужине и ручка, о чему се родитељи посебно изјашњавају у оквиру уговора о коришћењу услуга исхране .

Обавезно је коришћење ручка, док је коришћење ужине по жељи.

Цене ужине и ручка формирају се након спроведене јавне набавке и представљају саставни део уговора о коришћењу услуга исхране.

II ПОСЕБНЕ ОДРЕДБЕ

1. УСЛОВИ И РОКОВИ ЗА УПИС УЧЕНИКА У ПРОДУЖЕНИ БОРАВАК

Члан 5.

Пријем пријава за упис ученика првог и другог разреда у продужени боравак врши се од **01. априла до 31. маја текуће школске године за наредну школску годину**.

Члан 6.

Предност приликом уписа ће, следећим редоследом, имати:

* Ученици- деца без родитељског старања
* Ученици – деца запослених самохраних родитеља
* Ученици чија су запослена оба родитеља
* Ученици –деца незапослених самохраних родитеља

Под самохраним родитељима, у смислу став 1. Тачка 2. И 4. Овог члана, подразумева се да је други родитељ непознат, преминуо, потпуно лишен родитељског права или је дете судским решењем/пресудом додељен једном родитељу на самостално старање.

2. ДОКУМЕНТА ПОТРЕБНА ЗА ПРИЈАВУ ЗА УПИС УЧЕНИКА У ПРОДУЖЕНИ БОРАВАК

Члан 7.

Пријава за упис ученика у продужени боравак обавезно мора да садржи:

1. Потписану молбу родитеља/законског заступника са основним подацима ученика(име и презиме, разред) и родитеља( име и презиме, контакт подаци), разлозима за упис у продужени боравак и осталим подацима који могу бити релевантни за одлучивање о упису;

2. Оригинал или оверену копију потврде послодавца о радном ангажовању једног или оба родитеља;

3. Уколико родитељ самостално врши родитељско право, потребно је да уз потврду о запослењу достави и копију акта којим ту чињеницу потврђује.

3. ОДЛУЧИВАЊЕ О ПОДНЕТИМ ПРИЈАВАМА ЗА УПИС У ПРОДУЖЕНИ БОРАВАК

Члан 8.

Директор Школе решењем именује трочлану комисију која утврђује испуњеност услова и потпуност поднесене документације.

Комисија из претходног става саставља предлог ранг листе према редоследу пријема молби које испуњавају прописане услове и садрже потпуну документацију, а у складу са чланом 6. Овог Правилника. Редослед молби биће евидентиран кроз посебан деловодник.

На основу предлога комисије, директор доноси одлуку о пријему ученика у продужени боравак, у складу са Правилником и прописаним бројем слободних места.

Члан 9.

Одлука о упису ученика у продужени боравак доноси се после 20. Јуна текуће школске године и иста ће бити објављена на огласној табли школе.

Одлука из претходног става обавезно садржи списак ученика којима је одобрен упис.

Члан 10.

Са родитељима ученика којима је одобрен упис у продужени боравак ће бити потписан Уговор о коришћењу услуга исхране- ручак у продуженом боравку за текућу шкослску годину, на почетку школске године.

Уколико неко од родитеља ученика одустане од коришћења продуженог боравка или раскине уговор, одобриће се упис наредној пристиглој пријави, у складу са чланом 6. овог Правилника.

Молба за упис у продужени боравак неће бити одобрена, без обзира на датум пријаве, уколико родитељ има дуговање за трошкове исхране у продуженом боравку из претходне године.

Уколико родитељ нередовно измирује дуговања за трошкове исхране у продуженом боравку највише два месеца у континуитету, уговор ће бити отказан.

III ПРЕЛАЗНЕ И ЗАВРШНЕ ОДРЕДБЕ

Члан 11

За сва питања која нису регулисана овим Правилником примењиваће се важећи законски и подзаконски акти.

Члан 12.

Овај Правилник ступа на снагу осмог дана по објављивању на огласној табли школе.

ПРЕДСЕДНИК ШКОЛСКОГ ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мирослав Лазић

Правилник о упису ученика у продужени боравак ОШ „Деспот Стефан Лазаревић“, објављен је на огласној табли школе дана 15.09.2023.године.